Bulkan Malinao

Ti **Bulkan Malinao** ket bulkan a mabirukan idiay Rehion ti Bicol iti Filipinas. Ti estratobulkan ket awan ti naipakasaritaan a panagpussuak ngem mangipakpakita ti napigsa a pumarola nga aktibidad a naal-ala para iti panagpataud ti elektrisidad.  Ti mabirukan iti bakrasna ket ti Heotermal a Pasdek ti Elektrisidad ti Tiwi, maysa kadagiti immuna a pasdek ti enerhia ti heotermal a naikomisionado iti pagilian.

## Lokasion
Ti Bulkan Malinao ket mabirukan idiay nagbaetan dagiti probinsia ti Albay ken Camarines Sur idiay abagatan a daya a rehion ti Isla ti Luzon ; ti agarup a  amianan-amianan laud ti Bulkan Mayon, ti kaaktibuan a bulkan iti Filipinas.

## Dagiti pisikal a langa
Ti bantay ket kabakiran nga adda ti katayag iti  iti ngato ti natimbeng a lessaad ti baybay ket diametro ti babana iti .  Iti pantok ti bulkan ket ti dakkel nga abut nga dda iti lamolamo nga akin-uneg a diding a nasawang iti akin-daya a bangir.  Iti akin-baba a bakras iti daytoy a bangir ti kaaduan nga andesitiko a bulkan, ket isu dagiti kadakkelan a solpatara ken napudot nga ubbong ti Luzon, ken adda met dagiti agidepdeposito ti siliceous sinter. Ti Naglagbong ken Jigabo ket dagiti dua a termal a bubon a mabirukan iti bulkan.  Dagiti temperatura ket makaabot ti  a nairehistro kadagiti pumarola ti Naglagbong.

### Heotermal a Pasdek ti Elektrisidad ti Tiwi
Daytoy a lugar ket maysa idi kadagiti immuna a naad-adal para iti panagpataud ti elektrisidad a nangrugi iti 250kW a pasdek ti elektrisidad idi 1967.  Idi 1979, ti immuna kadagiti tallo a 110 MW a heotermal a pasdek ti elektrisidad ket nakomisionado iti dayta a tawen; dagiti sabali pay a dua ket, idi 1980 ken 1982. Iti kasayaatna, ti pasdek ket nakapataud ti kaadu a naparuar iti 330 MW.  Iti agdama, ti pasdek idi 1979 ket nadekomisionado gapu ti panagpabassit ti naipaay nga alibungubong.

## Pannakaidasig
Ti Instituto ti Filipinas iti Bulkanolohia ken Sismolohia (PHIVOLCS), ti opisina ti gobierno a mangipanggep ti bulkanismo iti pagilian ket indasigna ti Malinao a kas mabalin nga aktibo a bulkan.

## Dagiti panagpussuak ken dagiti aktibidad
Awan dagiti naipakasaritaan a panagpussuak manipud iti Malinao a naipampamattian nga aktibo manipud idi tawtawen ti 500,000 aginggan idi tawtawen ti 60,000.

### Dagiti gingined idi 1970
Adda met dagiti immadu a panag-gingined idi 1970 ken kakuyog dagiti aggaradugod a daranudor iti Malinao a gauanan ti panangited ti ballaag a ti banaty ket mabalin nga agung-ungar manen. Dagiti kintayeg a naduktalan ket sumakopda manipud iti 1 aginggana ti 5 iti kapigsa.

### Bassit a panagbettak idi 1980
Adda met idi ti bassit a preatika a panagbettak iti alog a lugar ti Naglagbong idiay Tiwi idi Hulio29, 1980, nagpussuak met daytoy kadagiti pitak ken batbato aginggana iti , ken nakaabot iti  iti kangato ken kaadayo nga aginggana iti .  Maysa a tao ti nasugatan ken dua a pasdek dagiti nadadael babaen ti panagbettak. Sakbay ti daytoy a pasamak, a sapsapa ngem idi Hulio 6, ti lugar ket nakasansanay kadagiti karkarna a mikroseismo a nairehistro idiay seismiko nga estasion iti Komision ti Bulkanolohia (COMVOL) – ti simmaruno iti PHIVOLCS – iti dayta a lugar.  Ti panag-geyser ket nasiim pay iti alog, ti dua nga oras sakbay ti panagbettak. Ti maysa a teoria a maipanggep ti gapuanan ti panagbettak idi ket ti panagal-ala ti danum idi las-ud ti panagdur-as ti talon ti heotermal ti Tiwi.

## Kitaen pay
*Dagiti aktibo a bulkan ti Filipinas
*Dagiti mabalin nga aktibo a bulkan ti Filipinas
*Dagiti di aktibo a bulkan ti Filipinas
*Singsing ti apuy ti Pasipiko

## Dagiti nagibasaran

## Dagiti akinruar a silpo
*Malinao , Sitio ti Instituto ti Filipinas iti Bulkanolohia ken Sismolohia (PHIVOLCS).
*Malinao  Global a Programa ti Bulkanismo ti Instituto ti Smithsonia